University of the Western Cape

De **University of the Western Cape** (**UWC**; Afrikaans: *Universiteit van Wes-Kaapland*) be public research varsity insyd Bellville, near Cape Town, South Africa. Na dem establish de varsity insyd 1959 by de South African government as varsity give Coloured people per. Oda varsities insyd Cape Town be de University of Cape Town (originally for English-speaking whites), Cape Peninsula University of Technology, and Stellenbosch University (originally for Afrikaans-speaking whites). Na de establishing of UWC be direct effect of de Extension of University Education Act, 1959. Dis law accomplish de segregation of higher education insyd South Africa. Na dem allow Coloured students per for few non-white varsities. For dis period insyd, oda "ethnical" varsities, such as de University of Zululand den de University of the North, dem found as well. Since well before de end of apartheid insyd South Africa for 1994 insyd, ebe integrated den multiracial institution.

## History

### Early days
UWC start as "bush college", varsity college widout autonomy under de auspices of de University of South Africa. De varsity offer limited training give lower-to-middle-level positions insyd schools den de civil service. For de first years of ein existence, na great deal of de teaching staff be white. Chaw of de lecturers cam from Stellenbosch University. Na de language for most lectures insyd be Afrikaans. Na de first rector be N. J. Sieberhagen (from 1960 til 1973). De varsity start as small institution: for de first year insyd, na dem enroll 166 students den de teaching staff number 17. For 1970 insyd, de institution gain varsity status wey na dem able make dem award ein own degrees den diplomas.

### Today
UWC be research-rich environment. De academic staff be highly qualified, plus 50% dey zuk doctorates. Chaw departments get graduate programmes, sam plus de largest intake for de country insyd. Der be chaw institutes den centres plus strong research emphasis, wey der be significant projects den programmes wey dey draw for expertise across departments den faculties top. Der sanso be joint endeavours between de University of the Western Cape, de University of Cape Town, den Stellenbosch University. 20% of all students for UWC be postgraduates.

Lyk oda South African varsities, sporadic student protests affect UWC since 2015. De reasons for de protests change plus each fresh period of protest. Dem begin plus de Fees Must Fall movement wer na de main goal be make dem get varsity fees make e be state-funded wey e grow make e include issues dey surround student safety den accommodation. Dese protests often dey lead to de shutdown of academic activities for de varsity. Most recently na dem suspend academic activities from 5 February 2020 to 7 February 2020 secof delay insyd financial clearance wey lef chaw students unable make dem register for de fresh year.

## Ranking
Insyd 2014, Webometrics rank de varsity de sixth best insyd South Africa, seventh best insyd Africa den 885th insyd de world. Webometrics rank both de university ein Faculty of Law den Dentistry de best insyd Africa.

## Children's Rights Project
De **Children's Rights Project** be South African organisation. Edey locate insyd de Community Law Centre, University of the Western Cape, ein goal be de recognition den protection of children's rights within de framework of de United Nations Convention on the Rights of the Child, de African Charter on de Rights den Welfare of de Child den de Constitution of de Republic of South Africa.

## Notable alumni

* Kamanda Bataringaya, (MD, MBA, MPH, Diploma in Health Management). Ugandan physician, diplomat den politician. Member of Parliament den Minister of State for Primary Education insyd Uganda (2009–2016). He obtain de degree of Master of Public Health from UWC for 2009 insyd.
* José Luís Guterres, East Timorese politician den diplomat
* Danny Jordaan, chief executive officer of de 2010 FIFA World Cup South Africa
* Sibongile Ndashe, lawyer den human rights activist
* Maurus Nekaro, Namibian politician, former Governor of Kavango Region (2010–2013)
* John Walters (born 1956), Namibian ombudsman 2004–2021
* Zoe Wicomb, author, attend den teach for UWC.
* Patty Karuaihe-Martin, Business executive, Managing Director of NamibRe

## References


## External links

* Official website of the University of the Western Cape
* Du Pré, R. H. (1996) *Historical positioning*. In: Thomas, Cornelis C. (1997) *Wakker wakker en aan the brand; Waarneminge van a studente-aktivis, UWK 1976*. Mayibuye History and Literature Series No.75.
* Free Courseware Project at the University of the Western Cape
* Southern African University